CELEX: C2006/178/19
Language: el
Date: 2006-07-29 00:00:00
Title: Υπόθεση C-291/04: Διάταξη του Δικαστηρίου (τέταρτο τμήμα) της  2ας Μαΐου 2006  — [αίτηση του Tribunal de police de Neufchâteau (Βέλγιο) για την έκδοση προδικαστικής αποφάσεως] — ποινική διαδικασία κατά Henri Léon Schmitz (Άρθρο 104, παράγραφος 3, πρώτο εδάφιο, του Κανονισμού Διαδικασίας — Ελεύθερη κυκλοφορία προσώπων και υπηρεσιών — Εργαζόμενοι — Αυτοκίνητο όχημα — Τεθέν στη διάθεση του εργαζομένου από τον εργοδότη — Όχημα ταξινομημένο στην αλλοδαπή — Εργαζόμενος εγκατεστημένος σε άλλο κράτος μέλος)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/12
            
         Διάταξη του Δικαστηρίου (τέταρτο τμήμα) της 2ας Μαΐου 2006 — [αίτηση του Tribunal de police de Neufchâteau (Βέλγιο) για την έκδοση προδικαστικής αποφάσεως] — ποινική διαδικασία κατά Henri Léon Schmitz
   (Υπόθεση C-291/04) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Ελεύθερη κυκλοφορία προσώπων και υπηρεσιών - Εργαζόμενοι - Αυτοκίνητο όχημα - Τεθέν στη διάθεση του εργαζομένου από τον εργοδότη - Όχημα ταξινομημένο στην αλλοδαπή - Εργαζόμενος εγκατεστημένος σε άλλο κράτος μέλος)
   (2006/C 178/19)
   Γλώσσα διαδικασίας: η γαλλική
   Αιτούν δικαστήριο
   Tribunal de police de Neufchâteau (Βέλγιο)
   Ποινική διαδικασία ενώπιον του αιτούντος δικαστηρίου κατά
   Henri Léon Schmitz.
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunal de police de Neufchâteau (Βέλγιο) — Ερμηνεία των άρθρων 10, 39, 43 και 49 ΕΚ — Εθνική διάταξη σύμφωνα με την οποία ένα όχημα, προκειμένου να μπορεί να χρησιμοποιηθεί από κάτοικο κράτους μέλους, πρέπει να έχει ταξινομηθεί στο κράτος αυτό, ακόμη και όταν το έχει διαθέσει στον εν λόγω κάτοικο ο εργοδότης του, ο οποίος είναι εγκατεστημένος σε άλλο κράτος μέλος — Εργαζόμενος που έχει συνάψει σύμβαση εργασίας με τον εργοδότη του και, παράλληλα, έχει την ιδιότητα του μετόχου, του διαχειριστή ή του εντεταλμένου με την καθημερινή διαχείριση συμβούλου ή άλλη ανάλογη ιδιότητα.
   Διατακτικό της διατάξεως
   Το άρθρο 43 ΕΚ απαγορεύει το να υποχρεούται, βάσει νομοθετικής διατάξεως κράτους μέλους, όπως η επίμαχη στην κύρια δίκη, ένας μη μισθωτός εργαζόμενος που κατοικεί στο εν λόγω κράτος μέλος να ταξινομήσει στο κράτος αυτό το εταιρικό όχημα που έχει θέσει στη διάθεσή του η εγκατεστημένη σε άλλο κράτος μέλος εταιρία στην οποία εργάζεται, εφόσον το εταιρικό όχημα ούτε προορίζεται κατά κύριο λόγο για μόνιμη χρήση στο πρώτο κράτος μέλος ούτε χρησιμοποιείται στην πράξη κατά τέτοιο τρόπο.
   
      (1)  ΕΕ C 217 της 28.08.2004